  Майя Бывальцева Шутэтскон нуналъёсы, 13-тӥ но 14-тӥ гудырикошконэ, Удмуртиын гудыръяса зороз но 33 градус пӧсь луоз. Со сярысь ивортэ элькунысь Гидрометцентр. Кӧснуналэ, 13-тӥ гудырикошконэ, нуназе омыр +31…+33 градусозь ӟырдалоз. Уйин +18…+20 градус луоз. Кӧня ке салкымгес Глазкарын: нуназе +30…+31. Куд-ог интыосын ӧжытак зороз но гудыръялоз. Лымшор но шунды пуксён палась тӧл (секундскын 3–8 метре) нунал ӵоже лымшор но шунды ӝужан пала (секундскын 5–10 метре) воштӥськыса пельтоз. Арнянуналэ, 14-тӥ гудырикошконэ, нуназе +31…+33, уйин +19…+21 градус пӧсь луоз. Нунал ӵоже куд-ог интыосын дырын-дырын зорылоз. Гидрометрцентрлэн чакламезъя, гудыръяны кулэ ӧвӧл. Тол лымшор но шунды ӝужан вискысь пельтоз: уйин секундскын 4–9 метре, нуназе 7–12 метре. Пӧсь куазь луоз вордӥськонэ, 15-тӥ гудырикошконэ, но. Чакланъёсъя, дырын-дырын зорылоз. Нуназе +29…+31 градус луоз. Тегъёс: Мерлык Гидрометцентр Удмуртия куазь гужем  